***Ո Ր Ո Շ ՈՒ Մ***

***Կատարողական վարույթը կասեցնելու մասին***

***« 12 » Հունվար 2017թ. ք. Վանաձոր***

*ՀՀ ԱՆ ԴԱՀԿ ապահովող ծառայության Լոռու մարզային բաժնի հարկադիր կատարող` արդարադատության ավագ լեյտենանտ Դ.Մատինյանս, ուսումնասիրելով 08.08.2016թ.-ին վերսկսված թիվ 01038845 կատարողական վարույթի նյութերը.*

***Պ Ա Ր Զ Ե Ց Ի***

*ՀՀ Լոռու մարզի ընդհանուր իրավասության դատարանի կողմից 28.06.2016թ.-ին տրված թիվ ԼԴ /0772/02/15 կատարողական թերթի համաձայն պետք է՝ “Ա.Մկրտչյան” ՍՊԸ-ից հօգուտ “Ֆլեշ Թրեյդ” ՍՊԸ-ի բռնագանձել 2.161.971 ՀՀ դրամ մատակարարված ապրանքների գումարը, ինչպես նաև 43.240 ՀՀ դրամ պետական տուրքի գումարը: ՀՀ քաղ. օր.-ի 411 հոդվածի 1-ին կետի համաձայն` 11.01.2014թ.-ից պարտքի մնացորդին հաշվարկել տոկոսներ` տարեկան 12% տոկոսադրույքի չափով, մինչև պարտավորության դադարման օրը:*

*Համաձայն «Դատական ակտերի հարկադիր կատարման մասին» ՀՀ օրենքի 66 հոդվածի և 67-րդ հոդվածի 2-րդ մասի «ա» կետի՝ բռնագանձել բռնագանձման ենթակա գումարի 5%,որպես կատարողական գործողությունների կատարման ծախս։*

*Կատարողական գործողությունների կատարման ընթացքում “Ա.Մկրտչյան”ՍՊԸ-ին պատկանող բռնգանձման ենթակա գույք , դրամական միջոցներ չեն հայտնաբերվել, և ի հայտ են եկել սնանկության հատկանիշներ։*

*Վերոգրյալի հիման վրա և ղեկավարվելով «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով, «Սնանկության մասին» ՀՀ օրենքի 6-րդ հոդվածի 2-րդ մասով,*

***Ո Ր Ո Շ Ե Ց Ի***

*Կասեցնել 08.08.2016թ.-ին վերսկսված թիվ 01038845 կատարողական վարույթը` 60-օրյա ժամկետով։*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

*Որոշման պատճեն ուղարկել կողմերին։*

*Որոշումը կարող է բողոքարկվել ՀՀ Վարչական դատարան կամ վերադասության կարգով որոշումը ստանալու օրվանից տասնօրյա ժամկետում։*

*«Դատական ակտերի հարկադիր կատարման մասին» ՀՀ օրենքի 28-րդ հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

***Հարկադիր կատարող՝ Դ. Մատինյան***